Il-Ministeru tal-Edukazzjoni .td_uid_2_613774dfd30ab_rand.td-a-rec-img{text-align:left}.td_uid_2_613774dfd30ab_rand.td-a-rec-img img{margin:0 auto 0 0} Il-kittieb Mark Camilleri nħatar bħala l-Kap Eżekuttiv il-ġdid tal-Kunsill Nazzjonali tal-Ktieb. Camilleri huwa gradwat fl-Istorja bil-Baċellerat tal-Edukazzjoni fl-Università ta' Malta u ilu jgћallem gћall-aћћar 17-il sena. Bħalissa huwa Assistent Kap ta' skola primarja tal-Istat. Sa minn ċkunitu huwa ћabb il-qari u l-kitba ta' poeżiji jew stejjer qosra. Jikteb regolarment rumanzi jew novelli polizjeski u anke xogћol gћal kotba tat-tfal. Fl-2009 kellu l-ewwel novella tiegħu "Gallo" ppubblikata fil-kollezzjoni 45 li fiha laqqa' lill-Ispettur Victor Gallo mal-qarrejja Maltin. Sena wara, ippubblika r-rumanz debutt tiegћu Prima Facie . Ippubblika wkoll tliet rumanzi polizjeski oħra: Volens (2013), Nex (2016) u Alias (2021). Camilleri kiteb ukoll il-ktieb Mill-Istorja tal-Futbol Malti (2018). Xahar ilu, l-eks Kap tal-Kunsill, Mark Camilleri wkoll, ħabbar li skadielu l-kuntratt u l-Ministru għall-Edukazzjoni talbitu ċ-ċwievet. Huwa kien irrifletta dwar kif qatta' iżjed minn seba' snin jibni din l-entità li lanqas kellha impjegati meta beda l-inkarigu tiegħu. Din trasformaha minn entità bi kważi baġit ta' żero għal baġit t'iżjed minn miljun fis-sena. Iddeskriva lilu nnifsu bħala martri għas-settur letterarju li kellu bżonn jiġi salvat, u li issa wasal f'punt fejn il-bejgħ u d-dħul mill-kotba żdied sostanzjalment. X'qal Camilleri xahar ilu? "Skadieli l-kuntratt u l-Ministru talbitni nagħti ċ-ċwievet" L-eks Kap tal-Kunsill tal-Ktieb sikwit kritika lill-Gvern, u riċentament anke lill-Prim Ministru. Huwa kemm-il darba tkellem fuq il-korruzzjoni fil-Gvern tal-eks Prim Ministru Joseph Muscat u saħansitra qed jikteb ktieb biex jesponi iżjed korruzzjoni. Ftit jiem ilu Camilleri sejjaħ lill-Prim Ministru Robert Abela vojt u inkompetenti. Aqra aktar "Qatt ma kellna PM daqshekk vojt u inkompetenti" – Mark Camilleri Il-membri l-oħra tal-Bord huma Mark Vella bħala Deputat Kap u bħala membri, Daniela Attard Bezzina, Dr Maria Brown, Aleks Farrugia, Joseph Mizzi, Dr Christopher Gruppetta, il-Professur John Portelli u Joseph Debattista. Il-Bord huwa maħtur għal perjodu ta' tliet snin. Il-Ministru għall-Edukazzjoni Justyne Caruana rringrazzjat lill-membri tal-Bord preċedenti u awgurat lill-bord il-ġdid ħidma sfiqa biex tissaħħaħ l-industrija tal-ktieb Malti u l-promozzjoni tal-qari tal-ktieb. Aqra wkoll Dar ġdida għall-Festival Nazzjonali tal-Ktieb .td_uid_3_613774dfd3786_rand.td-a-rec-img{text-align:left}.td_uid_3_613774dfd3786_rand.td-a-rec-img img{margin:0 auto 0 0}